N Á R O D N Á R A D A S L O V E N S K E J R E P U B L I K Y

**VII. volebné obdobie**

**Návrh zákona**

**z ................. 2017,**

**ktorým sa mení a dopĺňa zákon Národnej rady Slovenskej republiky**

**č. 215/1995 Z. z. o geodézii a kartografii v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 215/1995 Z. z. o geodézii a kartografii v znení zákona č. 423/2003 Z. z., zákona č. 346/2007 Z. z., zákona č. 600/2008 Z. z., zákona č. 204/2011 Z. z. a zákona č. 180/2013 Z. z. sa mení a dopĺňa takto:

V § 2 ods. 17 sa vypúšťajú slová „a záväznosť ich používania“.

V § 4 ods. 2 písm. m) sa vypúšťajú slová „pri používaní štandardizovaných geografických názvov,“.

V § 18 ods. 7 prvá veta znie:

„Štandardizované geografické názvy sú záväzné pre tvorbu, aktualizáciu a vydávanie štátnych mapových diel.“

V § 23 ods. 1 sa vypúšťa písmeno e).

Doterajšie písmená f) až k) sa označujú ako písmená e) až j).

V § 24 ods. 1 prvej vete sa slová „i) a j)“ nahrádzajú slovami „h) a i)“ a v druhej vete sa slová „h) a k)“ nahrádzajú slovami „a j)“.

V § 25 ods. 1 sa vypúšťa písmeno d).

Doterajšie písmená e) až l) sa označujú ako písmená d) až k).

V § 25 ods. 2 písm. b) sa slová „až j)“ nahrádzajú slovami „až i)“.

V § 25 ods. 2 písm. c) sa slová „k) a l)“ nahrádzajú slovami „j) a k)“.

§ 25a znie:

„**§ 25a**

Porušenie poriadku podľa § 25 ods. 1 písm. a), c), d), e), f), i), j) a k) prejednáva úrad. Porušenie poriadku podľa § 25 ods. 1 písm. b), g) a h) prejednáva okresný úrad, v ktorého územnom obvode bol priestupok spáchaný.“

Za § 27a sa vkladá § 27b, ktorý vrátane nadpisu znie:

„**§ 27b**

**Prechodné ustanovenia k úprave účinnej od 1. augusta 2017**

V konaní začatom pred 1. augustom 2017, ktoré nebolo právoplatne skončené, sa postupuje podľa právnej úpravy účinnej od 1. augusta 2017.“

**Čl. II**

Tento zákon nadobúda účinnosť 1. augusta 2017.